Slaget ved Sit

Slaget ved Sit var et slag under mongolenes invasjon av Russland. Slaget stod mellom mongolene under Batu Khan og russerne under ledelse av Jurij II av Vladimir. Slaget foregikk i 1238 ved elven Sit i det som i dag er Jaroslavl oblast.

Bakgrunnen for slaget var at mongolene hadde plyndret byen Vladimir, noe som gjorde at Jurij måtte flykte til Jaroslavl. Her samlet han raskt en hær for å drive mongolene tilbake igjen. Mongolene vant imidlertid en klar seier i det påfølgende slaget, og kom heretter til å dominere Russland i to hundre år. Jurij døde på slagmarken, og hæren hans ble utslettet.

Kategori:Slag i Russland
Kategori:Slag i middelalderen
Kategori:Konflikter i 1238
Kategori:1200-tallet i Russland